ককটেল হামলায় আহত গ্রাম পুলিশের-341089 | সারাবাংলা | কালের কণ্ঠ | kalerkantho
অনলাইনসারাবাংলা ককটেল হামলায় আহত গ্রাম পুলিশের মৃত্যু
ককটেল হামলায় আহত গ্রাম পুলিশের মৃত্যু
কালের কণ্ঠ অনলাইন ২৮ মার্চ, ২০১৬ ১৫:০৫ Share
শরীয়তপুরের নড়িয়া উপজেলায় দুই পক্ষের সংঘর্ষের সময় ককটেল হামলায় এসকেন্দার মালি (৬৫) নামে আহত এক গ্রাম পুলিশের মৃত্যু হয়েছে। দীর্ঘদিন ঢাকায় চিকিৎসার পর আজ সোমবার ভোরের দিকে উপজেলার নয়ন মাদবর কান্দি গ্রামের নিজ বাড়িতে মারা যান তিনি। স্থানীয় ও পুলিশ সূত্রে জানা যায়, আধিপত্য বিস্তারের জের ধরে উপজেলার নয়ন মাদবর কান্দি গ্রামের আনোয়ার বেপারী ও দেলোয়ার খার মধ্যে বিরোধ চলছিল। এর জের ধরে ৭ ফেব্রুয়ারি তাদের মধ্যে সংঘর্ষ হয়। এ সময় আনোয়ার বেপারী গ্রুপের ককটেল হামলায় এসকেন্দার মালি গুরুতর আহত হয়। আহত এসকেন্দার মালিকে উদ্ধার করে প্রথমে শরীয়তপুর সদর হাসপাতাল ও পরে উন্নত চিকিৎসার জন্য ঢাকা মেডিক্যাল হাসপাতালে ভর্তি করা হয়। দীর্ঘদিন ঢাকা মেডিক্যাল কলেজ হাসপাতালে চিকিৎসার পর এক সপ্তাহ আগে তিনি বাড়ি ফিরে আসেন। পরে সোমবার রাত ৩টার দিকে তার মৃত্যু হয়। এ ঘটনায় এখনও কোনো মামলা হয়নি। নড়িয়া থানার ওসি ইকরাম হোসেন বলেন, এ ব্যাপারে নিহতের পরিবার এখনও কোনো অভিযোগ দায়ের করেনি। অভিযোগ পেলে আইনগত ব্যবস্থা নেওয়া হবে। Share
এ সংক্রান্ত আরো খবর চট্টগ্রামে হিউম্যান হলার উল্টে নিহত ২ ২৫ মে, ২০১৭ ১০:২১ যুক্তরাজ্যে হামলা : সালমানের বাবা ও ভাই গ্রেপ্তার
২৫ মে, ২০১৭ ০৮:৪৮ ফেসবুক, মেসেঞ্জার এবং ইনস্টাগ্রামের নোটিফিকেশন একঅ্যাপে!
২৫ মে, ২০১৭ ০৬:১৪ টঙ্গিবাড়ীতে দুই পক্ষের সংঘর্ষে আহত ১০